হ্যাঁ, তিনি পাকিস্তান সমর্থন করেছিলেন। প্রফেসর রাজ্জাক মুসলিম লীগের ডিপুটেড লোক ছিলেন। আমরা জানতাম, প্রফেসর রাজ্জাক মুসলিম লীগের পলিটিকসটাকে এক নাম্বার করার চেষ্টা করেছেন। এগুলোতে প্রফেসর রাজ্জাক ইনভলবড হতেন। মুসলিম লীগের পলিটিকসটাকে প্রফেসর রাজ্জাক এগিয়ে নেবার চেষ্টা করতেন। আবার তিনি স্টুডেন্ট ইলেকশন নিয়েও মাথা ঘামাইতেন। একবার রাজ্জাক সাহেব আমাকে বললেন, এই যে স্টুডেন্ট ইলেকশন হলো তার কোনো কাগজপত্র যোগাড় করছেন? মূলত স্টুডেন্ট ইলেকশনের কী ফলাফল হল, সেটা তিনি জানতে চান। আমারও একটা হ্যাবিট ছিল, এই ধরনের ব্যাপারে কে কী বলল, না বলল, সেটা জানার চেষ্টা করতাম। সব কিছু সংগ্রহ করতাম। আর উনি সব সময় এ সব খোঁজ-খবর রাখতেন এবং বলতেন, আপনের কাছে কোনো কাগজ থাকলে আমারে দিবেন।